S-167/2019

Mál þetta, sem dómtekið var 20. mars sl. er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur B-kk-þgf V-kk-þgf R-kk-þgf, kt. 000000-0000, [...], Reykjavík,

I.

Fyrir þjófnað, með því að hafa þriðjudaginn 13. september 2016 stolið einni flösku af Jagermeister að söluandvirði 8.390 krónur úr verslun ÁTVR við Helluhraun, Hafnarfirði.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir þjófnað, með því að hafa mánudaginn 24. október 2016 stolið einni flösku af Captain Morgan Spiced Gold rommi að söluandvirði 5.990 krónur úr verslun ÁTVR við Dalveg, Kópavogi.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

Fyrir þjófnað, með því að hafa föstudaginn 28. október 2016 stolið fjórum dósum af Víking sterkum bjór að söluandvirði 1.916 krónur úr verslun ÁTVR við Helluhraun, Hafnarfirði.

Telst háttsemi þessi varða við 1. mgr. 244. gr. almennra hegningarlaga nr. 19/1940.

IV.

Fyrir brot gegn umferðarlögum með því að hafa fimmtudaginn 2. febrúar 2018 ekið bifreiðinni [...] sviptur ökuréttindum og óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 70 ng/ml, díazepam 200 ng/ml, nordíazepam 750 ng/ml og tetrahýdrókannabínól 0,5 ng/ml) vestur Suðurhóla, Reykjavík, áleiðis að [...] þar sem ákærði stöðvaði bifreiðina.

Telst háttsemi þessi varða við 1. og 2. mgr. 44. gr., 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

V.

Fyrir þjófnað, með því að hafa laugardaginn 13. október 2018 einni flösku af Smirnoff vodka að söluandvirði 4.139 krónur úr verslun ÁTVR við Austurstræti, Reykjavík.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 50/1987.

Einakréttarlegar kröfur

1. Vegna ákæruliðar I. gerir E-kvk-nf S-kvk-nf, lögmaður, kröfu, fyrir hönd Áfengis- og tóbaksverslunar ríkissins kt. 000000-0000, um skaðabætur að fjárhæð kr. 9.390,- auk vaxta af þeirri fjárhæð, frá 13. september 2016 til 1. desember 2016. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991.

2. Vegna ákæruliðar II. gerir E-kvk-nf S-kvk-nf, lögmaður, kröfu, fyrir hönd Áfengis- og tóbaksverslunar ríkissins kt. 000000-0000, um skaðabætur að fjárhæð kr. 5.990,- auk vaxta af þeirri fjárhæð, frá 24. október 2016 til 8. desember 2016. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991.

3. Vegna ákæruliðar III. gerir E-kvk-nf S-kvk-nf, lögmaður, kröfu, fyrir hönd Áfengis- og tóbaksverslunar ríkissins kt. 000000-0000, um skaðabætur að fjárhæð kr. 1.916,- auk vaxta af þeirri fjárhæð, frá 28. október 2016 til 1. desember 2016. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991.

4. Vegna ákæruliðar V. gerir S-kk-nf B-kk-nf, lögmaður, kröfu, fyrir hönd Áfengis- og tóbaksverslunar ríkissins kt. 000000-0000, um skaðabætur að fjárhæð kr. 4.139,- auk vaxta af þeirri fjárhæð, frá 13. október 2018 til 18. nóvember 2018. Eftir það er krafist dráttavaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991.

Það athugast að samkvæmt gögnum málsins nemur skaðabótakrafa vegna ákæruliðar I aðeins 8.390 krónum en ekki 9.390 krónum eins og í ákæru greinir.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] og er í málinu sakfelldur fyrir fjögur þjófnaðarbrot sem framin voru á tímabilinu 13. september 2016 til 13. október 2018, og eitt umferðarlagabrot. Samkvæmt framlögðu sakavottorði, dagsettu 20. febrúar 2019, gekkst ákærði undir greiðslu sektar að fjárhæð 600.000 krónur með viðurlagaákvörðun Héraðsdóms Reykjavíkur hinn 5. apríl 2017, meðal annars fyrir þjófnað, vörslur fíkniefna og fyrir að aka undir áhrifum áfengis og ávana- og fíkniefna. Var ákærði þá jafnframt sviptur ökurétti í þrjú ár frá 5. apríl 2017. Brot ákærða samkvæmt ákærulið I-III í máli þessu voru framin áður en viðurlagaákvörðunin var tekin og ber því nú að dæma honum hegningarauka er samsvari þeirri þyngingu refsingarinnar sem kynni að hafa orðið hefði verið dæmt um öll brotin í fyrra málinu, sbr. 78. gr. almennra hegningarlaga nr. 19/1940. Sakaferill ákærða hefur að öðru leyti ekki þýðingu við ákvörðun refsingar í málinu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu Áfengis og tóbaksverslunar ríkisins er krafist skaðabóta samtals að fjárhæð 20.435 krónur, auk vaxta og dráttarvaxta, vegna ákæruliðar 1-III og ákæruliðar V. Þykja bótakröfurnar nægilega rökstuddar og verða teknar til greina ásamt vöxtum eins og nánar greinir í dómsorði. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða svo sem krafist er. Það athugast að samkvæmt gögnum málsins voru ákærða kynntar bótakröfur samkvæmt ákærulið I-III hjá lögreglu hinn 24. maí 2017 og reiknast því dráttarvextir af þeim hluta skaðabótakröfu mánuði frá því tímamarki í samræmi við 1. mgr. 9. gr. laga nr. 38/2001 um vexti og verðtryggingu. Ekki verður hins vegar séð að ákærða hafi verið birt bótakrafa vegna ákæruliðar V fyrr en við birtingu ákæru 11. mars sl. Dráttarvextir af þeim hluta kröfunnar reiknast því mánuði frá því tímamarki, sbr. sama lagaákvæði.

Með vísan til lagaákvæða í ákæru er ákærði sviptur ökurétti í fjóra mánuði frá 5. apríl 2020.

Ákærði greiði málsvarnarþóknun skipaðs verjanda síns, B-kk-ef H-kk-ef E-kk-ef lögmanns, 105.400 krónur, að meðtöldum virðisaukaskatti, og 216.662 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf V-kk-nf R-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjóra mánuði frá 5. apríl 2020.

Ákærði greiði Áfengis- og tóbaksverslun ríkisins 20.435 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu, af 8.390 krónum frá 13. september 2016 til 24. október 2016, af 14.380 krónum frá 24. október 2016 til 28. október 2016, af 16.296 krónum frá 28. október 2016 til 13. október 2018 og af 20.435 krónum frá 13. október 2018 til greiðsludags, en með dráttarvöxtum samkvæmt 1. mgr. 6. gr. laganna af 16.206 krónum frá 24. júní 2017 til 11. apríl 2019 og af 20.435 krónum frá þeim degi til greiðsludags.

Ákærði greiði málsvarnarþóknun skipaðs verjanda síns, B-kk-ef H-kk-ef E-kk-ef lögmanns, 105.400 krónur og 216.662 krónur í annan sakarkostnað.

Þ-kvk-nf L-kvk-nf